Euroopa Liidu Teataja L 177 , 16/07/2003 Lk 0022 - 0024



Komisjoni otsus, 11. juuli 2003, lõhelastel esineva Gyrodactylus salarise suhtes võetavate teatavate kaitsemeetmete kohta (teatavaks tehtud numbri K(2003) 2312 all) (EMPs kohaldatav tekst) (2003/513/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud Euroopa Parlamendi ja nõukogu direktiiviga 2002/33/EMÜ, [2] eriti selle artiklit 10, ning arvestades järgmist: (1) 1) Komisjoni 18. juuli 1996. aasta otsust 96/490/EÜ lõhelastel esineva Gyrodactylus salarise suhtes võetavate teatavate kaitsemeetmete kohta [3] on oluliselt muudetud. [4] Nimetatud otsus tuleks selguse ja otstarbekuse huvides kodifitseerida. (2) 2) Gyrodactylus salaris on lõhelastel esinev ektoparasiit, mis suudab põhjustada liigi Salmo salaris märkimisväärset suremust. (3) 3) Kogemused on näidanud, et kõnealune haigus võib levida nakatatud piirkondadest varem nakatamata piirkondadesse lõhe ja muude lõhelaste kaubanduse tulemusel. Kõnealune haigus võib samuti levida ühest jõest teise lõhelaste loodusliku rände teel. (4) 4) Vaja on tõkestada kõnealuse haiguse levimist nendest ühenduse piirkondadest, mis võivad olla Gyrodactylus salarisega nakatunud. (5) 5) Parasiidi kandumine piirkondadesse, mille lõhevarud on Gyrodactylus salarise suhtes eriti vastuvõtlikud, võib põhjustada selliste lõhede hulgas suurt kadu. Seepärast on vaja sätestada parasiidi kandumise tõkestamiseks vajalikud meetmed. (6) 6) Tuleks kehtestada kord nende piirkondade kaitsmiseks, mille lõhevarud on kõnealuse haiguse suhtes eriti vastuvõtlikud või kus eeldatavasti ei esine Gyrodactylus salarist. (7) 7) Liikmesriikides, kus rakendatakse Gyrodactylus salarise suhtes kaitsemeetmeid, on kasutusel Gyrodactylus salarise kontrolli- ja seireprogramm. Selle tulemused tuleks edastada korrapäraselt komisjonile. (8) 8) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 I lisas nimetatud piirkondadesse ei ole lubatud tuua väljastpoolt kõnealuseid piirkondi pärit elusaid lõhelasi. Artikkel 2 Väljastpoolt I lisas nimetatud piirkondi pärit aretamiseks ettenähtud lõhelaste munarakkude toomiseks kõnealustesse piirkondadesse tuleb munarakke desinfitseerida, et tagada liiki Gyrodactylus salaris kuulvate parasiitide hävitamine. Artikkel 3 1. Elusate lõhelaste edasitoimetamisel ühest I lisas nimetatud piirkonnast teise kantakse nõukogu direktiivi 91/67/EMÜ E lisa 1. peatükis nimetatud saatedokumendi VI punktis esitatud terviseohutuse kinnitusse järgmine lause: "Käesolevasse saadetisse kuuluvad kalad on pärit ühest komisjoni otsuse 2003/513/EÜ (lõhelastel esineva Gyrodactylus salarise suhtes võetavate teatavate kaitsemeetmete kohta) I lisas nimetatud piirkonnast." Elusate lõhelaste liikumine I lisa punktis 3 nimetatud puhvervööndist teistesse selles lisas märgitud piirkondadesse ei ole lubatud. 2. Selliste lõhelaste munarakkude saadetiste puhul, mis on pärit väljastpoolt I lisas nimetatud piirkondi ja mis tuuakse ühte kõnealustest piirkondadest aretamise eesmärgil, kantakse nõukogu direktiivi 91/67/EMÜ E lisa 1. peatükis nimetatud saatedokumendi VI punktis esitatud terviseohutuse kinnitusse järgmine lause: "Käesolevasse saadetisse kuuluv kalamari on desinfitseeritud vastavalt komisjoni otsuse 2003/513/EÜ (lõhelastel esineva Gyrodactylus salarise suhtes võetavate teatavate kaitsemeetmete kohta) nõuetele." Artikkel 4 I lisas nimetatud piirkondade eest vastutavate liikmesriikide pädevad asutused tagavad oma lõhelaste varude pideva seire ja laboriuuringud, et teha kindlaks Gyrodactylus salarise puudumine, ning esitavad kõik tulemused komisjonile enne iga aasta 1. juulit. Artikkel 5 Otsus 96/490/EÜ tunnistatakse kehtetuks. Viiteid kehtetuks tunnistatud otsusele käsitatakse viidetena käesolevale otsusele ja neid tuleb lugeda III lisas esitatud vastavustabeli kohaselt. Artikkel 6 Käesolev otsus on adresseeritud liikmesriikidele. Brüssel, 11. juuli 2003 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 315, 19.11.2002, lk 14. [3] EÜT L 202, 10.8.1996, lk 21. [4] Vt II lisa. -------------------------------------------------- I LISA PIIRKONNAD 1. Järgmised piirkonnad Ühendkuningriigis: Suurbritannia, Põhja-Iirimaa, Mani saar, Guernsey. 2. Iirimaa. 3. Järgmised valglad Soomes: Tenojoki, Näätämönjoki, (puhvervöönd: Paatsjoki, Luttojoki, Uutuanjoki). -------------------------------------------------- II LISA KEHTETUKS TUNNISTATUD OTSUS KOOS MUUDATUSEGA Komisjoni otsus 96/490/EÜ | (EÜT L 202, 10.8.1996, lk 21) | Komisjoni otsus 98/24/EÜ | (EÜT L 8, 14.1.1998, lk 26) | -------------------------------------------------- III LISA VASTAVUSTABEL Otsus 96/490/EÜ | Käesolev otsus | Artiklid 1–4 | Artiklid 1–4 | Artikkel 5 | — | Artikkel 6 | — | — | Artikkel 5 | Artikkel 7 | Artikkel 6 | Lisa | I lisa | — | II lisa | — | III lisa | --------------------------------------------------